कसूर में पाक रेंजरों ने पकड़ा, बोलने-सुनने में असमर्थ, बेहोशी की हालत में था
India Pakistan Border Flood Situation Latest News Update - Indian citizen washed away in Sutlej river, reaches Pakistan. भारत-पाकिस्तान के बीच इंटरनेशनल बॉर्डर से गुजरने वाली सतलुज नदी में आई बाढ़ की चपेट में आकर एक भारतीय बहकर पाकिस्तान पहुंच गया। वह पाकिस्तान के कसूर जिले के गंडा
भारत-पाकिस्तान के बीच इंटरनेशनल बॉर्डर से गुजरने वाली सतलुज नदी में आई बाढ़ की चपेट में आकर एक भारतीय बहकर पाकिस्तान पहुंच गया। वह पाकिस्तान के कसूर जिले के गंडा सिंह वाला बॉर्डर पर किनारे लग गया। यह इलाका पंजाब के फिरोजपुर जिले के हुसैनीवाला बॉर्डर के करीब है। जहां पाकिस्तानी रेंजरों ने उसे पकड़ लिया। उस वक्त वह बेहोशी की हालत में था। जिसका इलाज कराया गया। तब पता चला कि वह बोल और सुन नहीं पाता।
हाथ पर ऊॅ का निशान बना हुआ
शुरूआती जांच में संभावना जताई जा रही है कि यह व्यक्ति फिरोजपुर या तरनतारन का हो सकता है। उसके हाथ पर ऊॅ का निशान बना हुआ है। पाक रेंजरों ने अगली कार्रवाई तक उक्त भारतीय नागरिक को ईदी फाउंडेशन कसूर यूनिट को सौंप दिया गया है। पाक रेंजरों ने उसकी फोटो और वीडियो BSF को भी दी है, ताकि उसकी पहचान की जा सके।
बाढ़ से बॉर्डर का पता नहीं चल रहा
इन दिनों पंजाब में बाढ़ के हालात बने हुए हैं। इसी वजह से भारत-पाक के बीच BSF की लगाई फेंसिंग कई जगहों पर पानी में डूब चुकी है। जिस वजह से इंटरनेशनल बॉर्डर का पता नहीं चल पा रहा।